Rikunarita-ORG/Wikinium huggingface dataset:
# จีนแผ่นดินใหญ่

| จีนแผ่นดินใหญ่中国大陆 / 中國大陸 |
| --- |
| แผนที่ของจีนแผ่นดินใหญ่ (พื้นที่เน้นดังที่แสดงไว้ด้านบน) หมายถึงดินแดนภายใต้การปกครองโดยตรงของสาธารณรัฐประชาชนจีน รวมถึงมณฑลไหหลำ และ โจวซาน |
| เมืองใหญ่สุด | * เซี่ยงไฮ้
* ปักกิ่ง
* ฉงชิ่ง
* เทียนจิน
* กว่างโจว
* เชินเจิ้น
 |
| ภาษาราชการ | ภาษาจีนมาตรฐาน |
| กลุ่มชาติพันธุ์  | * 91.1% ชาวฮั่น
* 8.9% อื่น ๆ
 |
| เดมะนิม | * ชาวจีน
 |
| พื้นที่ |
| • รวม | 9,596,961 ตารางกิโลเมตร (3,705,407 ตารางไมล์) |
| ประชากร |
| • สำมะโนประชากรปี 2019 | 1,400,050,000 |
| • ความหนาแน่น | 147 ต่อตารางกิโลเมตร (380.7 ต่อตารางไมล์) |
| สกุลเงิน | * เหรินหมินปี้ (RMB)
 |
| เขตเวลา | UTC+8 (เวลามาตรฐานจีน) |
| รหัสโทรศัพท์ | +86 |
| รหัส ISO 3166 | CN |
| โดเมนบนสุด | * .cn
* .中国
* .中國
 |
| ปัจจุบันเป็นส่วนหนึ่งของ | สาธารณรัฐประชาชนจีน |

**จีนแผ่นดินใหญ่** (อังกฤษ: *mainland China*) เป็นคำศัพท์ทางภูมิรัฐศาสตร์ที่ใช้เรียกดินแดนที่อยู่ภายใต้การปกครองโดยตรงของรัฐบาลพรรคคอมมิวนิสต์แห่งสาธารณรัฐประชาชนจีนภายหลังสงครามกลางเมืองจีน คำดังกล่าวได้หมายความรวมถึงเกาะต่าง ๆ เช่น เกาะไหหลำ เกาะชงหมิง เกาะโจวชาน แม้เกาะเหล่านั้นจะอยู่นอกชายฝั่งแผ่นดินใหญ่ก็ตาม โดยทั่วไปแล้ว ดินแดนที่ไม่นับรวมอยู่ในจีนแผ่นดินใหญ่ได้แก่

* เขตบริหารพิเศษแห่งสาธารณรัฐประชาชนจีน ซึ่งถือว่าเป็นเขตการปกครองหนึ่งของสาธารณรัฐประชาชนจีน แต่มีระบบรัฐบาล ศาล และระบบทุนนิยม ที่แตกต่างจากแผ่นดินใหญ่:
	+ ฮ่องกง ดินแดนกึ่งภาวะพึ่งพิงภายใต้สาธารณรัฐประชาชนจีน ในอดีตเคยเป็นอาณานิคมของบริเตน
	+ มาเก๊า ดินแดนกึ่งภาวะพึ่งพิงภายใต้สาธารณรัฐประชาชนจีน ในอดีตเคยเป็นอาณานิคมของโปรตุเกส
* ดินแดนที่อยู่ภายใต้การปกครองของสาธารณรัฐจีน (ไต้หวัน) รวมถึงเกาะไต้หวันและเผิงหูในช่องแคบไต้หวัน หมู่เกาะจินเหมิน หมาจู่ และอูชิวนอกชายฝั่งฝูเจี้ยน

คำศัพท์นี้มีการใช้อย่างแพร่หลายในดินแดนข้างต้น และถึงในนานาชาติ รวมถึงชุมชนจีนโพ้นทะเล

## อ้างอิง

อ้างอิงผิดพลาด: มีป้ายระบุ `<ref>` สำหรับกลุ่มชื่อ "upper-roman" แต่ไม่พบป้ายระบุ `<references group="upper-roman"/>` ที่สอดคล้องกัน
# ระเบิดสองลูก หนึ่งดาวเทียม

**ระเบิดสองลูก หนึ่งดาวเทียม** (จีน: 两弹一星; พินอิน: *Liǎngdàn Yīxīng*) เป็นโครงการนิวเคลียร์และอวกาศช่วงแรกของสาธารณรัฐประชาชนจีน ระเบิดสองลูกหมายถึงระเบิดปรมาณู (และระเบิดไฮโดรเจน) และขีปนาวุธข้ามทวีป (ICBM) ในขณะที่หนึ่งดาวเทียมหมายถึงดาวเทียมประดิษฐ์ จีนได้ทำการทดสอบระเบิดปรมาณูครั้งแรกและระเบิดไฮโดรเจนครั้งแรกใน ค.ศ. 1964 และ ค.ศ. 1967 ตามลำดับ การผสมผสานเข้าด้วยกันของระเบิดปรมาณูกับขีปนาวุธพื้นสู่พื้นใน ค.ศ. 1966 และประสบความสำเร็จในการปล่อยดาวเทียวดวงแรก (ดาวเทียมตงฟังหง 1) ใน ค.ศ. 1970

## อ้างอิง
# จังหวัด

**จังหวัด** หรือ **มณฑล** (อังกฤษ: province) เป็นชื่อเรียกหน่วยการปกครองระดับหนึ่ง โดยปกติจะเป็นระดับใหญ่ที่สุดในประเทศ หรือรัฐ (ลำดับแรกในการแบ่งการปกครอง) คำว่าจังหวัดใช้เรียก province ในประเทศไทย ส่วนมณฑลใช้กับบางประเทศ เช่น มณฑลยูนนาน (Yunnan Province) ในประเทศจีน

## จำนวนจังหวัด (หรือมณฑล) ในแต่ละประเทศ

| ประเทศ | ชื่อท้องถิ่น | จำนวนจังหวัด |
| --- | --- | --- |
| ประเทศกรีซ | กรีก: επαρχία | 73 |
| ประเทศกัมพูชา | เขมร: ខេត្ត (เขตต์) | 24 |
| ประเทศกาบอง | ฝรั่งเศส: *province* | 9 |
| ประเทศกินี | สเปน: *provincia* | 7 |
| ประเทศเกาหลีใต้ | เกาหลี: 도, 道 | 14 |
| ประเทศเกาหลีเหนือ | เกาหลี: 도, 道 | 9 |
| ประเทศคาซัคสถาน | คาซัค: облысы / oblysy รัสเซีย: область | 14 |
| ประเทศคิวบา | สเปน: *provincia* | 15 |
| ประเทศคีร์กีซสถาน | คีร์กีซ: област รัสเซีย: область | 7 |
| ประเทศเคนยา |  | 8 |
| ประเทศจีน | จีน: 省 | 22 + 1 |
| ประเทศชิลี | สเปน: *provincia* | 51 |
| ประเทศซาอุดีอาระเบีย | อาหรับ: منطقة | 13 |
| ประเทศซิมบับเว | อังกฤษ: *province* | 8 |
| ประเทศแซมเบีย | อังกฤษ: *province* | 9 |
| หมู่เกาะโซโลมอน |  | 9 |
| ประเทศเซาตูเมและปรินซิปี | โปรตุเกส: *province* | 2 |
| ประเทศตุรกี | ตุรกี: *il* | 81 |
| ประเทศเติร์กเมนิสถาน | เติร์กเมน: *welayat* | 5 |
| ประเทศทาจิกิสถาน | ทาจิก: Вилоят | 3 |
| ประเทศไทย | จังหวัด | 76 *+ กรุงเทพมหานคร (องค์กรปกครองส่วนท้องถิ่น)* |
| ประเทศเนเธอร์แลนด์ | ดัตช์: *provincie* | 12 |
| ประเทศบัลแกเรีย | บัลแกเรีย: област | 28 |
| ประเทศเบลเยียม | ดัตช์: *provincie* ฝรั่งเศส: *province* | 10 |
| ประเทศเบลารุส | เบลารุส: вобласць | 6 |
| ประเทศโบลิเวีย | สเปน: *provincia* | 112 |
| ประเทศปากีสถาน | อูรดู: صوب | 4 |
| ประเทศปานามา | สเปน: *provincia* | 9 |
| ประเทศปาปัวนิวกินี |  | 19 |
| ประเทศเปรู | สเปน: *provincia* | 195 |
| ประเทศโปแลนด์ | โปแลนด์: *województwo* | 16 |
| ประเทศฟีจี | ฟีจี: *yasana* | 14 |
| ประเทศฟินแลนด์ | ฟินแลนด์: *läänit* สวีเดน: *län* | 6 |
| ประเทศฟิลิปปินส์ | ตากาล็อก: lalawigan หรือ probinsya | 81 |
| ประเทศมาดากัสการ์ |  | 6 |
| ประเทศยูเครน | ยูเครน: область | 24 |
| ประเทศรวันดา | intara | 12 |
| ประเทศลาว | ลาว: ແຂວງ | 16 |
| ประเทศวานูอาตู |  | 6 |
| ประเทศเวียดนาม | เวียดนาม: *tỉnh* | 58 |
| ประเทศศรีลังกา | สิงหล: පළාත ทมิฬ: மாகாணம் | 9 |
| ประเทศสเปน | สเปน: *provincia* | 50 |
| สาธารณรัฐโดมินิกัน | สเปน: *provincia* | 33 |
| ประเทศอัฟกานิสถาน |  | 24 |
| ประเทศอาร์เจนตินา | สเปน: *provincia* | 23 |
| ประเทศอาร์มีเนีย | อาร์มีเนีย: մարզ | 11 |
| ประเทศอิเควทอเรียลกินี | สเปน: *provincia* | 7 |
| ประเทศอิตาลี | อิตาลี: *provincia* | 110 |
| ประเทศอินโดนีเซีย | อินโดนีเซีย: *provinsi* | 29 |
| ประเทศอิหร่าน | เปอร์เซีย: استان | 30 |
| ประเทศอุซเบกิสถาน | อุซเบก: *viloyat* | 12 |
| ประเทศเอกวาดอร์ | สเปน: *provincia* | 22 |
| ประเทศแอฟริกาใต้ |  | 9 |
| ประเทศแอลจีเรีย | อาหรับ: ولاية‎ | 48 |
| ประเทศโอมาน | อาหรับ: ولاية‎ | ประมาณ 60 |
| ประเทศไอร์แลนด์ | ไอริช: *cúige* อังกฤษ: *province* | 4 |

## อ้างอิง
# กองกำลังสำรองทางทหาร

**กองกำลังสำรองทางทหาร** (อังกฤษ: military reserve force) คือองค์กรทางทหารที่สมาชิกหรือกำลังพลสำรองมีทั้งอาชีพทางทหารและอาชีพพลเรือน โดยปกติแล้วจะไม่ได้ประจำการเต็มเวลา และมีบทบาทหลักคือพร้อมเข้ารับการระดมกำลังเมื่อกองทัพต้องการกำลังพลเพิ่มเติม โดยทั่วไป กองกำลังสำรองถือเป็นส่วนหนึ่งของกองกำลังประจำการถาวรของประเทศ และช่วยให้รัฐสามารถลดค่าใช้จ่ายทางทหารในยามสงบ ขณะเดียวกันยังคงมีกำลังที่พร้อมสำหรับสงคราม ในยามสงบ กำลังพลสำรองมักปฏิบัติหน้าที่แบบไม่เต็มเวลา ควบคู่กับการทำงานพลเรือน แม้ว่ากองกำลังสำรองส่วนใหญ่จะมีกำลังประจำเต็มเวลาอยู่จำนวนหนึ่งก็ตาม ทั้งนี้ กำลังพลสำรองอาจถูกเรียกระดมเพื่อปฏิบัติภารกิจเป็นระยะเวลาหลายสัปดาห์หรือหลายเดือนในช่วงเวลาปกติ เพื่อสนับสนุนปฏิบัติการเฉพาะด้าน ในช่วงสงคราม กำลังพลสำรองอาจถูกคงไว้ในราชการเป็นเวลาหลายเดือนหรือหลายปี แม้โดยทั่วไปแล้วจะไม่ยาวนานเท่ากับกำลังพลประจำการก็ตาม

ในประเทศที่ใช้ระบบทหารอาสาสมัคร กำลังสำรองจะคงทักษะทางทหารไว้โดยการฝึกเป็นระยะ (โดยทั่วไปประมาณเดือนละครั้งในช่วงวันหยุดสุดสัปดาห์) ซึ่งอาจกระทำในฐานะบุคคล หรือในฐานะสมาชิกของหน่วยกำลังสำรองประจำ เช่น กำลังสำรองกองทัพบกของสหราชอาณาจักร กองกำลังประเภทกองกำลังอาสาสมัคร กองกำลังพิทักษ์มาตุภูมิ กองกำลังป้องกันรัฐ หรือกองกำลังทหารของรัฐ อาจเป็นส่วนหนึ่งของกองกำลังสำรองทางทหาร เช่น กองกำลังพิทักษ์แห่งชาติของสหรัฐอเมริกา และกองกำลังพิทักษ์มาตุภูมิของนอร์เวย์ สวีเดน และเดนมาร์ก ในบางประเทศ (เช่น โคลอมเบีย อิสราเอล นอร์เวย์ สิงคโปร์ เกาหลีใต้ สวีเดน และไต้หวัน) การเป็นกำลังสำรองเป็นหน้าที่บังคับเป็นระยะเวลาหลายปีหลังจากเสร็จสิ้นการรับราชการทหารตามกฎหมาย ส่วนในประเทศที่มีการเกณฑ์ทหาร เช่น สวิตเซอร์แลนด์และฟินแลนด์ กำลังสำรองจะประกอบด้วยพลเมืองที่ผ่านการรับราชการทหารประจำการแล้ว แต่ยังไม่ถึงอายุสูงสุดตามที่กฎหมายกำหนด โดยบุคคลเหล่านี้อาจถูกระดมพลโดยบังคับในยามสงคราม และเข้ารับการฝึกทางทหารระยะสั้นในยามสงบ

ในประเทศที่ใช้ทั้งระบบการเกณฑ์ทหารและทหารอาสาสมัครร่วมกัน เช่น รัสเซีย คำว่ากองกำลังสำรองทางทหารมีความหมายได้สองนัย ในความหมายกว้าง กองกำลังสำรองทางทหารหมายถึงกลุ่มพลเมืองที่สามารถถูกระดมเข้าร่วมเป็นส่วนหนึ่งของกองกำลังทหารได้ ในความหมายแคบ กองกำลังสำรองทางทหารหมายถึงกลุ่มพลเมืองที่ได้ทำสัญญาเพื่อปฏิบัติหน้าที่ทางทหารในฐานะกำลังสำรอง ได้รับการแต่งตั้งให้ดำรงตำแหน่งในหน่วยทหารเฉพาะ และมีส่วนร่วมในกิจกรรมด้านการปฏิบัติการ การระดมพล และการรบของหน่วยนั้น (กำลังสำรองประจำ) ส่วนพลเมืองอื่นที่ไม่ได้ทำสัญญา (กำลังสำรองไม่ประจำ) อาจถูกระดมและส่งไปปฏิบัติหน้าที่ได้โดยไม่สมัครใจ

## อ้างอิง
# ฟอร์ชูน

**ฟอร์ชูน** (Fortune) เป็นนิตยสารธุรกิจจัดพิมพ์โดยไทม์ ก่อตั้งโดยเฮนรี ลูซ (Henry Luce) ในปีค.ศ. 1930 ปัจจุบันมีเว็บไซต์อยู่ที่ CNNMoney.com

ฟอร์ชูนมีคู่แข่งหลักคือนิตยสารฟอบส์ และบิซิเนสวีก ฟอร์ชูนยังเป็นที่รู้จักที่มีการจัดทำรายชื่อบริษัทประจำปี ได้แก่

* Fortune 500
* Fortune 1000
* Fortune Global 500
* Fortune 100 Best Companies To Work For
* Fortune America's Most Admired Companies
* Fortune Global Most Admired Company
# ลอสแอนเจลิสไทมส์

ลอสแอนเจลิสไทมส์|  |
| ประเภท | หนังสือพิมพ์รายวัน |
| รูปแบบ | บรอดชีต |
| เจ้าของ | ไทรบูนคอมพานี |
| ผู้เผยแพร่ | Eddy Hartenstein |
| บรรณาธิการ | Russ Stanton |
| ก่อตั้งเมื่อ | 4 ธันวาคม ค.ศ. 1881 |
| ภาษา | อังกฤษ |
| สำนักงานใหญ่ | 202 เวสต์เฟิสต์สตรีต ลอสแอนเจลิส รัฐแคลิฟอร์เนีย 90012 |
| ยอดจำหน่าย | 723,181 ต่อวัน 1,101,981 ในวันอาทิตย์ |
| เลขมาตรฐานสากล (ISSN) | 0458-3035 |
| เว็บไซต์ |  |

ลอสแอนเจลิสไทมส์ (อังกฤษ: **Los Angeles Times**) เป็นหนังสือพิมพ์รายวัน ตีพิมพ์ในลอสแอนเจลิส รัฐแคลิฟอร์เนีย ตั้งแต่ปี ค.ศ. 1881 จากข้อมูลในปี ค.ศ. 2008 ถือเป็นหนังสือพิมพ์ในเมืองใหญ่ที่มียอดขายมากที่สุดเป็นอันดับ 2 ในสหรัฐอเมริกา และมียอดขายเป็นอันดับ 4 ของประเทศ

## อ้างอิง
# กรมการเมืองพรรคคอมมิวนิสต์จีน

**กรมการเมืองแห่งคณะกรรมการกลางพรรคคอมมิวนิสต์แห่งประเทศจีน中国共产党中央委员会政治局*|  |
| ภาพรวม |
| เลขาธิการ | สี จิ้นผิง |
| ผู้แต่งตั้ง | คณะกรรมการกลางพรรค |
| ขึ้นตรงต่อ  | คณะกรรมการกลางพรรค |
| สมาชิก | 24 คน |
| ที่ประชุม |
|  |
| หฺวายเหรินถาง จงหนานไห่ กรุงปักกิ่ง ประเทศจีน |

| กรมการเมืองพรรคคอมมิวนิสต์จีน |
| --- |
|  |
| จีนตัวย่อ | 中国共产党中央委员会政治局 |
| จีนตัวเต็ม | 中國共產黨中央委員會政治局 |
| ความหมายตามตัวอักษร | คณะกรรมการการเมืองของคณะกรรมการกลางพรรคคอมมิวนิสต์จีน |
|

| การถอดเสียง |
| --- |
| ภาษาจีนมาตรฐาน |
| พินอิน | Zhōngguó Gòngchǎndǎng Zhōngyāng Zhèngzhìjú |
| เวด-ไจลส์ | Chung1-kuo2 Kung4-chʻan3-tang3 Chung1-yang1 Chêng4-chih4-chü2 |

 |
| กรมการเมือง |
| จีน | 政治局 |
| ความหมายตามตัวอักษร | กรมการเมือง |
|

| การถอดเสียง |
| --- |
| ภาษาจีนมาตรฐาน |
| พินอิน | Zhèngzhìjú |
| เวด-ไจลส์ | Chêng4-chih4-chü2 |

 |
|  |

**กรมการเมืองพรรคคอมมิวนิสต์จีน** (อังกฤษ: *Politburo of the Chinese Communist Party*) มีชื่ออย่างเป็นทางการว่า **กรมการเมืองแห่งคณะกรรมการกลางพรรคคอมมิวนิสต์แห่งประเทศจีน** (อังกฤษ: *Political Bureau of the Central Committee of the Communist Party of China*) เป็นองค์กรที่มีอำนาจตัดสินใจสูงสุดของพรรคคอมมิวนิสต์จีน

ปัจจุบัน คณะกรรมการการเมืองประกอบด้วยเจ้าหน้าที่ระดับสูง 24 คน ซึ่งทำหน้าที่ดูแลพรรคและรัฐบาลกลาง โดยมีเลขาธิการพรรคเป็นผู้นำ และมีความแตกต่างจากกรมการเมืองของพรรคคอมมิวนิสต์อื่น ๆ ตรงที่อำนาจภายในคณะกรมการเมืองพรรคคอมมิวนิสต์จีนนั้นจะกระจุกตัวมากขึ้นในคณะกรรมาธิการสามัญ (Politburo Standing Committee) ซึ่งเป็นกลุ่มบุคคล 7 คนในคณะกรมการเมือง

แม้คณะกรมการเมืองพรรคคอมมิวนิสต์จีนจะได้รับการเลือกตั้งโดยคณะกรรมการกลางพรรคอย่างเป็นทางการ แต่ในทางปฏิบัติ นักวิชาการด้านการเมืองระดับสูงของจีนเชื่อว่ากรมการเมืองเป็นองค์กรที่สืบทอดอำนาจกันเอง โดยสมาชิกใหม่ทั้งของคณะกรมการเมืองและคณะกรรมาธิการสามัญจะถูกเลือกผ่านการปรึกษาหารือระหว่างสมาชิกกรมการเมืองปัจจุบันและสมาชิกคณะกรรมาธิการสามัญที่เกษียณอายุแล้ว สมาชิกคณะกรมการเมืองทั้งชุดปัจจุบันและอดีตจะทำการสำรวจความคิดเห็นแบบไม่เป็นทางการ (straw polls) หลายครั้ง เพื่อประเมินระดับความสนับสนุนของสมาชิกใหม่แต่ละคน กระบวนการคัดเลือกสมาชิกคณะกรมการเมืองชุดใหม่จะเริ่มต้นด้วยการประชุมปิดลับของคณะกรรมาธิการสามัญชุดปัจจุบันในเมืองเป่ย์ไต้เหอ ในช่วงฤดูร้อนก่อนการประชุมสมัชชาใหญ่ของพรรคคอมมิวนิสต์จีนจะเริ่มต้นขึ้น

อำนาจของกรมการเมืองส่วนใหญ่มาจากความจริงที่ว่าโดยทั่วไปสมาชิกของกรมการเมืองจะดำรงตำแหน่งในรัฐบาล และควบคุมการแต่งตั้งบุคลากรที่กรมการเมืองและสำนักเลขาธิการมีอยู่ การควบคุมการแต่งตั้งบุคลากรนี้ ทำให้กรมการเมืองสามารถมีอิทธิพลอย่างมากต่อการตัดสินใจของรัฐบาล นอกจากนี้ สมาชิกกรมการเมืองบางคนยังดำรงตำแหน่งสำคัญในระดับภูมิภาคอีกด้วย แม้ว่าวิธีการทำงานภายในของกรมการเมืองจะไม่ชัดเจน แต่ดูเหมือนว่าคณะกรมการเมืองจะทำการประชุมกันเดือนละครั้ง และคณะกรรมาธิการสามัญจะประชุมกันทุกสัปดาห์ เชื่อกันว่าการประชุมดังกล่าวน้อยกว่าการประชุมของกรมการเมืองของอดีตสหภาพโซเวียตอย่างมาก วาระการประชุมถูกควบคุมโดยเลขาธิการพรรคคอมมิวนิสต์จีน การตัดสินใจมักจะทำโดยฉันทามติมากกว่าการลงคะแนนเสียงข้างมาก

## อ้างอิง
# เศรษฐกิจของประเทศฮังการี

เศรษฐกิจของฮังการีเป็นเศรษฐกิจที่กำลังพัฒนา มีรายได้สูงและเป็นเศรษฐกิจแบบผสม โดยได้รับการจัดอันดับที่ 11 (ECI: 1.52) ในด้านความซับซ้อนทางเศรษฐกิจ (Economic Complexity Index) ฮังการีเป็นสมาชิกขององค์การเพื่อความร่วมมือและการพัฒนาทางเศรษฐกิจ (OECD) และสหภาพยุโรป ฮังการีมีอัตราความเหลื่อมล้ำทางรายได้ต่ำสุดเป็นอันดับที่ 14 ของโลก (WEI: 88.3 ระดับ A) เศรษฐกิจฮังการีเน้นการส่งออก โดยเฉพาะอุตสาหกรรมการแปรรูปอาหาร, ยานยนต์, ยา และเทคโนโลยีสารสนเทศ บูดาเปสต์เป็นศูนย์กลางทางการเงินที่สำคัญและมีผลิตภัณฑ์มวลรวมในเมืองนี้มากกว่า 61,212 ล้านยูโร

บริษัทขนาดใหญ่ของฮังการีที่มีชื่อเสียงอยู่ในดัชนี BUX ของตลาดหลักทรัพย์บูดาเปสต์ ได้แก่ Graphisoft, Magyar Telekom, MKB Bank, MOL Group, Opus Global, OTP Bank, RÁBA Automotive Group, Gedeon Richter และ Zwack Unicum ฮังการียังเป็นศูนย์กลางของธุรกิจขนาดเล็กและขนาดกลางจำนวนมาก เช่น ผู้ผลิตชิ้นส่วนยานยนต์และบริษัทสตาร์ทอัพด้านเทคโนโลยี

## อ้างอิง
# พ.ศ. 1450

|  |  |
| --- | --- |
| ศตวรรษ: | * 9
* **10 11
 |
| ปี: | * 1447
* 1448
* 1449
* **1450 1451
* 1452
* 1453
 |

907 ในปฏิทินอื่น| ปฏิทินสุริยคติไทย | 1449–1450 |
| ปฏิทินเกรกอรี | 907 *CMVII* |
| Ab urbe condita | 1660 |
| ปฏิทินอาร์มีเนีย | 356 ԹՎ ՅԾԶ |
| ปฏิทินอัสซีเรีย | 5657 |
| ปฏิทินศกบาหลี | 828–829 |
| ปฏิทินเบงกอล | 313–314 |
| ปฏิทินเบอร์เบอร์ | 1857 |
| พุทธศักราช | 1451 |
| ปฏิทินพม่า | 269 |
| ปฏิทินไบแซนไทน์ | 6415–6416 |
| ปฏิทินจีน | 丙寅年 (ขาลธาตุไฟ) 3604 หรือ 3397     *— ถึง —* 丁卯年 (เถาะธาตุไฟ) 3605 หรือ 3398 |
| ปฏิทินคอปติก | 623–624 |
| ปฏิทินดิสคอร์เดีย | 2073 |
| ปฏิทินเอธิโอเปีย | 899–900 |
| ปฏิทินฮีบรู | 4667–4668 |
| ปฏิทินฮินดู |  |
|  - *วิกรมสมวัต* | 963–964 |
|  - *ศกสมวัต* | 828–829 |
|  - *กลียุค* | 4007–4008 |
| ปฏิทินโฮโลซีน | 10907 |
| ปฏิทินอิหร่าน | 285–286 |
| ปฏิทินอิสลาม | 294–295 |
| ปฏิทินญี่ปุ่น | เอ็งงิ 7 (延喜７年) |
| ปฏิทินชวา | 806–807 |
| ปฏิทินจูเลียส | 907 *CMVII* |
| ปฏิทินเกาหลี | 3240 |
| ปฏิทินหมินกั๋ว | 1005 ก่อน ROC 民前1005年 |
| ปฏิทินนานักชาฮี | −561 |
| ซิลูซิดศักราช | 1218/1219 AG |
| ปฏิทินทิเบต | མེ་ཕོ་སྟག་ལོ་ (ธาตุไฟเพศผู้-ขาล) 1033 หรือ 652 หรือ −120     *— ถึง —* མེ་མོ་ཡོས་ལོ་ (ธาตุไฟเพศเมีย-เถาะ) 1034 หรือ 653 หรือ −119 |

**พุทธศักราช 1450** ใกล้เคียงกับ

* เมษายน ค.ศ. 907 - มีนาคม ค.ศ. 908
* มหาศักราช 829

## เหตุการณ์

* จูเหวียนจงปลดจักรพรรดิถังอัยตี้จักรพรรดิองค์สุดท้ายแห่งราชวงศ์ถังออกจากราชสมบัติพร้อมกับสถาปนาราชวงศ์เหลียงขึ้นทำให้ราชวงศ์ถังสิ้นสุดลง

## วันเกิด

## วันถึงแก่กรรม
# ฮ่องกงและเซี่ยงไฮ้แบงกิ้งคอร์ปอเรชั่น

ฮ่องกงและเซี่ยงไฮ้แบงกิ้งคอร์ปอเรชั่น จำกัด|  |
| ตึกสำนักงานใหญ่เฮชเอสบีซีที่ฮ่องกง ปี ค.ศ. 2008 |
| ชื่อทางการค้า | * HSBC
* Hong Kong Bank
 |
| ชื่อท้องถิ่น | 香港上海滙豐銀行有限公司 |
| ชื่อเดิม | ฮ่องกงและเซี่ยงไฮ้แบง |
| ประเภท | Public (Non-Listed) Limited Company (Origin: Body Corporate formed by Special Ordinance) |
| อุตสาหกรรม | Financial Services |
| ก่อตั้ง | 1865 |
| ผู้ก่อตั้ง | Sir Thomas Sutherland (1834–1922) |
| สำนักงานใหญ่ | 1 Queen's Road Central, Central, Hong Kong Island, Hong Kong |
| บุคลากรหลัก | * Vincent Cheng (Chairman)
* Alexander Flockhart (Chief Executive)
 |
| ผลิตภัณฑ์ | Investment, commercial, retail and private banking, asset management |
| พนักงาน | 68,700 (includes subsidiaries) (2010) |
| บริษัทแม่ | HSBC Holdings plc |
| บริษัทในเครือ | *Main subsidiaries:* Hang Seng Bank Limited, HSBC Bank (China) Company Limited, HSBC Broking Services (Asia) Limited, HSBC Global Asset Management (Hong Kong) Limited, HSBC Insurance (Asia-Pacific) Holdings Limited, HSBC Private Equity (Asia) Limited, HSBC Securities (Asia) Limited |
| เว็บไซต์ | www.hsbc.com.hk |

อาคารสำนักงานฮ่องกงและเซี่ยงไฮ้แบงกิ้งคอร์ปอเรชั่นรุ่นก่อตั้งที่เมืองเซี่ยงไฮ้ ปี ค.ศ. 1886
ภาพถ่ายทางอากาศสำนักงานของฮ่องกงและเซี่ยงไฮ้แบงกิ้งคอร์ปอเรชั่น ในยุคสาธารณรัฐจีน
**ฮ่องกงและเซี่ยงไฮ้แบงกิ้งคอร์ปอเรชั่น จำกัด** (อังกฤษ: *The Hongkong and Shanghai Banking Corporation Limited*) เป็นธนาคารที่มีชื่อเสียง ก่อตั้งขึ้นและมีฐานอยู่ในฮ่องกง นับแต่ ค.ศ. 1865 เมื่อครั้งยังเป็นอาณานิคมของจักรวรรดิอังกฤษ นับเป็นหนึ่งในกลุ่มธนาคารที่เก่าแก่ที่สุดในโลกสมัยใหม่ บริษัทฯ เป็นสมาชิกผู้ก่อตั้งกลุ่มเอชเอสบีสีและนับแต่ ค.ศ. 1990 จนถึงปัจจุบันเป็นเจ้าของบริษัทสาขาเอชเอสบีซี โฮลดิ้งส์ พีแอลซี ทั้งหมด ธุรกิจของบริษัทฯ มีตั้งแต่บทบาทในการบริหารเงินส่วนบุคคลและการธนาคารพาณิชย์ ไปจนถึงบรรษัทธนกิจ (corporate banking) และวาณิชธนกิจ การธนาคารเอกชนและการธนาคารโลก บริษัทฯ เป็นธนาคารใหญ่ที่สุดในฮ่องกงโดยมีสาขาและสำนักงานทั่วภูมิภาคเอเชีย-แปซิฟิก รวมทั้งประเทศอื่นทั่วโลก

## ประวัติ HSBC ประเทศไทย

HSBC ได้เปิดสำนักงานในประเทศไทยเมื่อปี ค.ศ. 1888 เป็นธนาคารพาณิชย์ของเอกชนแห่งแรกในประเทศไทย โดยปี ค.ศ. 1889 HSBC ได้ออกบัตรธนาคาร (เทียบเท่าธนบัตร) ซึ่งใช้เป็นครั้งแรกในประเทศไทย โดยให้เงินกู้แก่รัฐบาลไทยเพื่อสร้างทางรถไฟสายต่างๆ

มกราคม ค.ศ. 2012 HSBC ได้ประกาศขายกิจการธนาคารในส่วนของลูกค้ารายย่อย รวมถึงโอนพนักงานเจ้าหน้าที่ส่วนงานนี้ทั้งหมดให้แก่กลุ่มธนาคารกรุงศรีอยุธยา โดยมีผลหลังวันที่ 30 มิถุนายน ค.ศ. 2012 เป็นต้นไป แต่ HSBC ประเทศไทยคงกิจการธนาคารสำหรับลูกค้าองค์กรหรือลูกค้าธุรกิจเท่านั้น ปัจจุบัน นาย เคลวิน แทน ดำรงตำแหน่ง ประธานเจ้าหน้าที่บริหาร ธนาคารเอชเอสบีซี ประเทศไทย

### ที่ตั้งสำนักงาน

สำนักงานแห่งแรกของ HSBC ประเทศไทย ตั้งอยู่ที่ตรอกกัปตันบุช ถนนสี่พระยา กรุงเทพมหานคร (ปัจจุบันพื้นที่อาคารเดิมได้ถูกรือทิ้งทั้งหมดและต่อมาก่อสร้างเป็น **โรงแรมรอยัลออคิดเชอราตัน**) โดย HSBC ประเทศไทยได้ย้ายสำนักงานไปอยู่ที่ **อาคารอื้อจือเหลียง** ถนนพระราม 4 ตรงข้ามกับสวนลุมพินี

ปี ค.ศ. 2011 HSBC ประเทศไทยจึงมีการเปิดสำนักงานสาขาทองหล่อ (สุขุมวิท 55) ตามแผนระยะที่สองของธนาคารแห่งประเทศไทยที่ให้ธนาคารต่างชาติมีสาขาได้สองแห่ง

## อ้างอิง
# สี่สิ่งเก่า

สรีระที่ไม่เน่าเปื่อยของภิกษุเว่ยหลางได้รับความเสียหายระหว่างการปฏิวัติทางวัฒนธรรม
**สี่สิ่งเก่า** หรือ **สี่เก่า** (จีนตัวย่อ: 四旧; จีนตัวเต็ม: 四舊; พินอิน: *sì jiù*) เป็นคำเรียกการจัดประเภทโดยยุวชนแดงระหว่างการปฏิวัติทางวัฒนธรรมในสาธารณรัฐประชาชนจีน เพื่อเรียกองค์ประกอบของวัฒนธรรมจีนก่อนการปฏิวัติคอมมิวนิสต์จีนที่จะต้องทำลายทิ้ง สี่สิ่งเก่าได้แก่ 'ความคิดเก่า', 'วัฒนธรรมเก่า', 'ธรรมเนียมเก่า' และ 'นิสัยเก่า' (旧思想; *jiù sīxiǎng*, 旧文化; *jiù wénhuà*, 旧风俗; *jiù fēngsú* และ 旧习惯; *jiù xíguàn* ตามลำดับ) ระหว่างการสังหารหมู่สิงหาแดงในปี 1966 ไม่นานหลังจุดเริ่มต้นการปฏิวัติวัฒนธรรม ขบวนการทำลายสี่เก่าของยุวชนแดงได้เริ่มต้นขึ้นในปักกิ่ง แนวคิดที่ว่าวัฒนธรรมจีนเป็นเหตุให้เศรษฐกิจจีนถดถอยและจะต้องถูกปฏิรูปนั้นอาจมีที่มาบางส่วนตั้งแต่ขบวนการสี่พฤษภาคม (1919) และยังได้รับการสนับสนุนโดยเจ้าอาณานิคมในสมัยสงครามกับญี่ปุ่นครั้งที่สอง

สถานที่และสิ่งปลูกสร้างต่าง ๆ ที่ถูกจัดว่าเป็นสิ่งเก่าถูกบุกรุกและทำลาย เช่น สุสานขงจื๊อ ถูกโจมตีในเดือนพฤสจิกายน 1966 โดยยุวชนแดงจากมหาวิทยาลัยครุศาสตร์ปักกิ่ง ศพของผู้สืบทอดขงจื๊อลำดับที่ 76 ถูกขุดออกมาจากหลุมศพ เปลื้องผ้า และแขวนคอจากต้นไม้ด้านหน้าศาลเจ้าของสุสาน ศพของจักรพรรดิว่านลี่ถูกขุดจากสุสานจักรพรรดิหมิงและถูกนำมาประจานด้านหน้าสุสาน ก่อนเผาทำลายโดยยุวชนแดง

รัฐบาลจีนไม่ได่สนับสนุนการทำลายวัตถุและสถานที่ที่เกี่ยวข้องกับสิ่งเก่าอย่างเป็นทางการ รัฐบาลยังให้การปกป้องแหล่งโบราณคดีที่ค้นพบระหว่างการปฏิวัติทางวัฒนธรรม ซึ่งรวมถึง มาหวังตุย, พระใหญ่เล่อชาน และ กองทัพทหารดินเผา ไม่ให้โดนทำลายล้าง เมื่อครั้นทราบข่าวว่ายุวชนแดงกำลังเตรียมการบุกพระราชวังต้องห้าม โจว เอินไหล ออกคำสั่งให้ปิดประตูทางเข้าพระราชวังต้องห้ามทั้งหมด รวมถึงสั่งการให้กองทัพปลดแอกประชาชนประจำการเตรียมรัยมือกับยุวชนแดง ในภายหลัง โจว เอินไหล ยังป้องกันไม่ให้ปักกิ่งเปลี่ยนชื่อใหม่เป็น "นครบูรพาสีแดง" และป้องกันไม่ให้สิงโตจีนหน้าจัตุรัสเทียนอันเหมินถูกแทนที่ด้วยรูปปั้นเหมาได้สำเร็จ ในระยะหลัง ๆ ของการปฏิวัติทางวัฒนธรรม สิ่งปลูกสร้างที่สร้างด้วยสถาปัตยกรรมจีน, วรรณกรรมจีน, จิตรกรรมจีน และวัดจีน ล้วนถูกทำลายไปด้วย

พรรคคอมมิวนิสต์ไม่เคยตีพิมพ์สถิติทางการว่าด้วยมูลค่าความเสียหายที่เกิดขึ้น แต่ไม่เกินปี 1978 เรื่องราวการเสียชีวิตและการทำลายล้างจากการปฏิวัติทางวัฒนธรรมรั่วไหลจากจีนและเป็นที่รับรู้ไปทั่วโลก

แม้ในระหว่างการปฏิวัติวัฒนธรรมจนถึงหลังการปฏิวัติวัฒนธรรม ได้มีความพยายามมากมายที่จะอนุรักษ์โบราณวัตถุต่าง ๆ จากการถูกทำลาย เช่น เจ้าหน้าที่รัฐในเซี่ยงไฮ้ซึ่งทำการตรวจค้นบ้านของยุวชนแดง ย้ายโบราณวัตถุไปเก็บยังที่ปลอดภัย และบันทึกวัตถุที่ขนย้ายไม่ได้ไว้อย่างละเอียดเผื่อการบูรณะทดแทนในภายหลัง หลังการปฏิวัติทางวัฒนธรรม ได้มีความพยายามในการอนุรักษ์มรดกทางวัฒนธรมผ่านโครงการต่าง ๆ ซึ่งรวมถึงที่รัฐสนับสนุน

## อ้างอิง